Moving to Mars

Moving To Mars — ბრიტანულ ალტერნატიულ როკ ჯგუფ Coldplay-ს სიმღერა. იგი იწერებოდა ჯგუფის ოთხივე წევრის მიერ, მეხუთე სტუდიურ ალბომში Mylo Xyloto შესატანად. მიუხედავად ამისა, იგი მასში არ მოხვდა და გამოვიდა iTunes-ის სპეციალურ EP-ზე Every Teardrop is a Waterfall. სიმღერის პირველი ნახევარი არის ფორტეპიანოზე აგებული ბალადა, ხოლო მეორე - საშუალო ტემპის მქონე კომპოზიცია, პროგრესული როკის ელემენტებით.

შექმნა

სიმღერაზე გავლენა იქონია ამავე სახელწოდების დოკუმენტურმა ფილმმა , რომელიც გადაღებულია ჯგუფის მეგობარ მეტ უაიტკროსის მიერ (იგი ასევე არის Coldplay-ს რამდენიმე მუსიკალური ვიდეოს რეჟისორი, მათ შორის, სიმღერებისთვის Lovers in Japan, Every Teardrop is a Waterfall, Paradise და Charlie Brown). 2011 წლის 8 ივლისს ჯგუფის საიტზე Oracle-მა ეს დაადასტურა მოყვარულის მიერ დასმული კითხვის საპასუხოდ.

ჩაწერის დროს ჯგუფის ერთ-ერთი პირადი ბლოგერი, „Roadie 42“ სიმღერას სათაურით „MTM“ ახსენენდა, აღნიშნავდა რა, რომ „ჯონი ბაკლენდი იწერდა ეპიკურ სოლოს“.

ამერიკული გამოცემა Billboard წერდა, რომ სიმღერა წარმოადგენს Major Tom-ისა და ფრენკ სინატრას ნარევს. ჯონიმ იმავე სტატიაში განაცხადა, რომ სიმღერა ალბომში არ შევიდოდა.

ჯგუფის The Kooks ლიდერ ლუკ პრიტჩერდის აზრით, ეს არის Coldplay-ს ერთ-ერთი საუკეთესო სიმღერა, რომელიც „ბუტლეგურ კლასიკად იქცევა“. მისივე თქმით, კრის მარტინი წუხდა, რომ სიმღერა ალბომში შეტანილი არ იქნა.

 სქოლიო 

კატეგორია:2011 წლის სიმღერები
კატეგორია:Coldplay-ს სიმღერები